als_Latn dik_Latn sag_Latn
Të gjithë e dimë që nuk është mirë të shpenzojmë shumë kohë përpara ekraneve, por një studim i ri i bërë nga Shkolla Mjekësore në Harvard tregon se sa e rrezikshme mund të jetë. U vërtetua që të lexosh në tablet ose në ndonjë ekran, përpara se të shtrihesh në shtrat, mund të shkatërrojë ciklin e gjumit, apo edhe më keq.
Studimi përfshiu 12 subjekte testi në një laborator për dy javë. Gjatë pesë ditëve të para ata lexuan libra, por u dhanë iPad-e gjatë pesë ditëve pasardhëse. Në fund testet e gjakut treguan se nivelet e melatoninit (hormon gjumi) kishin rënë sepse kishin shkuar në shtrat pasi kishin lexuar në ekran.
“Drita e lëshuar nga ekranet ndriçon direkt në sytë e lexuesit, kurse nga libri i printuar lexuesi është i ekspozuar vetëm nga drita e reflektuar nga faqet e vet librit”, tha udhëheqësi i kërkimit prof. Charles Czeisler në një intervistë për BBC-në. Ai gjithashtu shtoi se përveçse nuk ju lejon të bëni një gjumë të rehatshëm, mund të përfshijë edhe efekte afatgjata, që janë sëmundjet kardiovaskulare, obeziteti madje edhe kanceri.
Përdorimi i tepërt i dritës artificiale çrregullon trupin dhe ju mban zgjuar. Që të mos vuani nga ky problem, duhet të kaloni sa më pak kohë para ekraneve, të përdorni libra të printuar, ose thjesht të çaktivizoni dritën e ndodhur pas pajisjes.
(Herë të lexuara: 106)
als_Latn als_Latn als_Latn als_Latn als_Latn